./data/phi0914/phi00137/phi0914.phi00137.perseus-lat1.xml
Titus Livius (Livy)
Cornelius consul peractis, quae Romae agenda erant, pro contione edixit, ut       milites, quos ipse in supplementum scripsisset,  quique in Bruttiis cum A Cornelio propraetore essent, ut hi omnes idibus Quinctilibus Brundisium       convenirent   item tres legatos nominavit,           Sex DigitiumL ApustiumC FabriciumLuscinum , qui ex ora maritima undique navis Brundisium contraherent;            et omnibus iam paratis paludatus ab urbe       est profectus  ad quinque milia voluntariorum, Romani sociique, qui emerita       stipendia sub imperatore P Africano habebant, praesto fuere exeunti consuli et nomina dederunt             per eos dies, quibus est profectus ad       bellum consul, ludis Apollinaribus, a  d  quintum idus Quinctiles caelo sereno       interdiu obscurata lux est, cum luna sub orbem solis subisset   et L AemiliusRegillus , cui navalis provincia evenerat, eodem tempore profectus est            L Aurunculeio negotium ab senatu datum est, ut triginta quinqueremes, viginti       triremes faceret, quia fama erat Antiochum post proelium navale maiorem classem       aliquanto reparare